stanford-oval/wikipedia huggingface dataset:
Fallen Angel (TIXin kappale)

|  Fallen Angel |
| --- | --- |

Kappaleen tiedot
Esittäjä(t):  TIX
Levy-yhtiö:  Universal Music A/S
Kesto:  2:53
Tyylilaji:  pop
Julkaistu:  20. helmikuuta 2021
Säveltäjä(t):  Andreas Haukeland
Sanoittaja(t):  Andreas Haukeland
Tuottaja(t):  Andreas Haukeland
Euroviisutiedot
Vuosi:  2021
Maa:  Norja
Kieli:  englanti
Sijoitus:  18.
Pisteet:  75
Sijoitus semifinaalissa:  10.
Pisteet semifinaalissa:  115
Video:  videolinkki
Aikajärjestys
 ◄ ”Attention” (2020) 
 ”Give That Wolf a Banana” (2022) ► 
Fallen Angel (alun perin Ut Av Mørket) on norjalaisen laulajan TIXin esittämä kappale, jolla hän edusti Norjaa vuoden 2021 Eurovision laulukilpailussa Rotterdamissa.
Kappale kilpaili Euroviisujen finaalissa, jossa se sai 75 pistettä ja saavutti sijan 18.
Elias Viljanen

| Elias Viljanen |
| --- | --- |
 Elias Viljanen Sauna Open Airissa vuonna 2007.
Henkilötiedot
Syntynyt: 8. heinäkuuta 1975 (ikä 49)
Muusikko
Taiteilijanimi:  E. Vil Grande Viljanen
Tyylilajit:  Power metal progressiivinen metalli
Soittimet:  Kitara
Yhtyeet:  Sonata Arctica, Twilight Lamp
Aiheesta muualla
Kotisivut
  [ Muokkaa Wikidatassa ] [ ohje ]  
Elias "E. Vil" Viljanen (s. 8. heinäkuuta 1975) on suomalaisen metalliyhtyeen Sonata Arctican kitaristi.
Viljanen aloitti kitaransoiton Kiss-yhtyeen innoittamana vuonna 1983 kahdeksan vuoden iässä. Hänen muita musiikillisia vaikuttajiaan ovat Kirk Hammett (Metallica), John Petrucci (Dream Theater), Joe Satriani ja Steve Vai.
1990-luvulla Viljanen oli muun muassa Twilight Lamp -yhtyeen rumpalina; saman yhtyeen kitaristi oli Kaarle Viikate.
Viljanen on julkaissut viisi sooloalbumia. Hänen taustayhtyeessään Evil Spiritissä soittavat Jari Kainulainen (basso), Timo "Tinke" Niemistö (kitara) ja Tomi Ylönen (rummut). Viljanen soittaa myös yhtyeissä Arched ja Mess. Viljanen käyttää Ibanez-merkkisiä kitaroita.
Toukokuussa 2007 Viljanen korvasi Sonata Arctican kitaristin Jani Liimataisen, jonka asevelvollisuussotkut olivat ajaneet hänet erilleen muusta yhtyeestä.
Toukokuussa 2009 ilmoitettiin Eliaksen uudesta levytyssopimuksesta Spinefarm Recordsin kanssa. Fire-Hearted niminen albumi julkaistiin kesällä 2009. Ensimmäistä kertaa Eliaksen soololevyllä esiintyy vierailevia laulajia, jotka ovat Marco Hietala ja Tony Kakko.
Diskografia

Taking the Lead (2002)
The Leadstar (2005)
Fire-Hearted (2009)
Evillusionist (2021)
Acoustic Intelligence (2022)
Aiheesta muualla

Elias Viljasen virallinen sivusto (englanniksi)
Elias Viljasen My Space -profiili (englanniksi)
Sonata Arctican virallinen sivusto (englanniksi)
Messin virallinen sivusto (Arkistoitu – Internet Archive) (englanniksi)
Archedin virallinen sivusto (Arkistoitu – Internet Archive) (englanniksi)
FC Nokia

| FC Nokia |
| --- | --- |
Koko nimi:  Football Club Nokia
Perustettu:  2004
Kaupunki:  Nokia
Kenttä:  Nokian keskusurheilukenttä (jalkapallo)
Kotiareena:  Emäkosken koulu (2023–2024, futsal)
Sarja:  Naisten Futsal-Liiga
Puheenjohtaja:  Pauli Jokiniitty
Infobox OKNimi-testi OK: 
FC Nokia on vuonna 2004 perustettu nokialainen jalkapalloon ja futsaliin erikoistunut urheiluseura. Seuralla on toimintaa ainoastaan nais- ja tyttöjalkapallossa sekä -futsalissa.
Kaudella 2024 FC Nokian jalkapallon edustusjoukkue pelaa Suomen neljänneksi korkeimmalla sarjatasolla Naisten Kolmosessa. Seuralla on myös toinen joukkue, joka pelaa Naisten Nelosessa. FC Nokian kotikenttänä toimivat Nokian keskusurheilukentät.
Futsalissa FC Nokian edustusjoukkue pelaa kaudella 2023–2024 toiseksi korkeimmalla sarjatasolla Futsal-Ykkösessä. Seuralla on myös joukkue junioreiden korkeimmalla sarjatasolla, T19 Futsal-Liigassa. FC Nokia on pelannut historiansa aikana useamman kauden Naisten Futsal-Liigassa ja voittanut myös SM-pronssia vuonna 2010 turnausmuotoisessa futsalin SM-sarjassa. Kotiottelunsa FC Nokia pelaa kaudella 2023–2024 Emäkosken koululla Nokialla.
Vuonna 2020 FC Nokia palkittiin vuoden Grassroots-seurana Captain's Ball -gaalassa. FC Nokian omien kotisivujen mukaan seurassa pelaa noin 400 pelaajaa.
Erzjan pravda

Erzjan pravda (Эрзянь правда, ”Ersän totuus”) on Saranskissa Mordvan tasavallassa ilmestyvä ersänkielinen sanomalehti.
Lehti on perustettu Moskovassa vuonna 1921 nimellä Jakstere tešte (”Punainen tähti”). Mordvan autonomisen alueen muodostamisen yhteydessä vuonna 1930 toimitus muutti Saranskiin. Vuodesta 1931 lähtien lehti ilmestyi nimellä Erzjan kommuna (”Ersän kommuuni”). Nykyisen nimensä se sai vuonna 1957.
Lehdellä on ollut huomattava merkitys ersän kirjakielen ja mordvalaisen kirjallisuuden kehitykselle. Vuonna 1978 se ilmestyi kolmesti viikossa 7 000 kappaleen painoksena.
Nykyään lehti ilmestyy tabloid-kokoisena ja 16-sivuisena kerran viikossa. Julkaisijoina toimivat Mordvan parlamentti ja hallitus. Levikki on yli 3 000 kappaletta.
Aiheesta muualla

Erzjan pravdan sivusto
Ernst Gräfenberg

Ernst Gräfenberg
Ernst Gräfenberg (26. syyskuuta 1881 – 28. lokakuuta 1957) oli saksalaissyntyinen, Yhdysvaltoihin muuttanut lääkäri (erityisesti gynekologi), joka keksi Gräfenbergin renkaana tunnetun kierukan. Gräfenberg myös muun muassa tutki naisen virtsaputken roolia orgasmissa. G-piste eli Gräfenbergin piste on nimetty hänen mukaansa.
Ura

Gräfenberg opiskeli lääketiedettä Göttingenissä ja Münchenissä, ja valmistui tohtoriksi 10. maaliskuuta 1905. Sen jälkeen hän työskenteli aluksi silmätautiopin parissa Würzburgin yliopistossa, mutta siirtyi sitten obstetriikan ja gynekologian pariin Kielin yliopistoon. Vuonna 1910 Gräfenberg työskenteli gynekologina Berliinissä, ja vuonna 1920 hänellä oli toimisto Kurfurstendammissa. Hän oli berliiniläisen Britzin kunnallissairaalan päägynekologi, ja rupesi tutkimaan ihmisen lisääntymisen fysiologiaa Berliinin yliopistossa.
Vuonna 1981 Addiego et al. nimesivät G-pisteen Gräfenbergin mukaan.
Kun natsismi valtasi alaa Saksassa, Gräfenbergin, joka oli juutalainen, tuli erota Britzin kunnallissairaalan gynekologian ja obstetriikan johtopaikalta vuonna 1933. Vuonna 1934 Hans Lehfeldt yritti suostutella Gräfenbergiä lähtemään Natsi-Saksasta. Gräfenberg kuitenkin kieltäytyi, koska arveli olevansa turvassa sen takia, että hänen asiakkainaan oli korkea-arvoisten natsijohtajien vaimoja. Vuonna 1937 hänet kuitenkin pidätettiin, ja hän pääsi vapaaksi Margaret Sangerin maksamia lunnaita vastaan. Vuonna 1940 Gräfenberg muutti Yhdysvaltoihin, jossa hän harjoitti gynekologin ammattia New Yorkissa.
Yksityiselämä

Gräfenbergin vanhemmat olivat Salomon Gräfenberg (1834–1918) ja Minna Gräfenberg (o.s. Eichenberg, 1845–1910). Ernst Gräfenberg oli hetken aikaa naimisissa kirjailija R. G. Waldeckin kanssa. Gräfenberg kuoli 28. lokakuuta 1957 New Yorkissa.
Estadio Elias Aguirre

| Capitan Remigio Elías Aguirre Romero Stadium> Estadio Elias Aguirre |
| --- | --- |

Rakennuksen tiedot
Sijainti:  Lambayeque, Peru
Koordinaatit:  06°46′6″S, 79°51′39.0″W
Rakennustyöt aloitettu:  1970
Avattu:  1970
Remontoitu:  2005
Laajennettu:  2004
Omistaja:  Instituto Peruano del Deporte
Katsojakapasiteetti
 24 500 (jalkapallo) 
Kentän mitat
 100 x 68 
Lisää rakennusartikkeleitaArkkitehtuurin teemasivulla
Capitan Remigio Elías Aguirre Romero Stadium eli lyhyemmin Estadio Elias Aguirre on stadion Lambayequessa, Perussa. Stadion on Juan Aurichin kotistadion.
Emäpaju

| Emäpaju |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°02′07″N, 26°35′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  Pujatsalmi Puulaan 
Järvinumero:  14.923.1.067
Mittaustietoja
Pinnankorkeus:  94,7 m  
Pituus:  3,4 km  
Leveys:  910 m  
Rantaviiva:  13,1729 km  
Pinta-ala:  1,08657 km²   
Tilavuus:  0,00271756994 km³ 
Keskisyvyys:  2,49 m  
Suurin syvyys:  10,63 m  
Saaria:  9 
 fiEmäpaju 
Emäpaju  on Etelä-Savossa Kangasniemellä  kirkonkylän lähellä sijaitseva järvi.
Maantietoa

Järvi on 3,4 kilometriä pitkä, 910 metriä leveä, ja sen pinta-ala on 109 hehtaaria eli 1,1 neliökilometriä. Järvellä on kartan mukaan 9 saarta. Järven tilavuudeksi on saatu 2,72 miljoonaa kuutiometriä eli 0,00272 kuutiokilometriä. Sen keskisyvyys on 2,5 metriä ja suurin syvyys on 10,6 metriä. Sen rantaviivan pituus on 13,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Järven vedenpinnan korkeus on 94,7 metriä mpy.
Fallen (Volbeatin kappale)

| ”Fallen” Volbeat |
| --- | --- | --- |

Singlen tiedot
 Albumilta: Beyond Hell / Above Heaven
 Julkaistu: 9. elokuuta 2010
 Formaatti: digitaalinen lataus, suoratoisto
 Tekijä(t): Michael Poulsen Thomas Bredahl
 Tuottaja(t): Jacob Hansen
 Tyylilaji: hard rock heavy metal
 Kesto: 05.01
 Levy-yhtiö: Vertigo, Universal
Volbeatin muut singlet
| ”We”  | ”Fallen”  | ”Heaven Nor Hell”  |
Fallen on tanskalaisen heavy metal -yhtye Volbeatin kappale, joka julkaistiin singlenä 9. elokuuta 2010. Kappale on yhtyeen ensimmäinen single kolmannelta studioalbumiltaan Beyond Hell / Above Heaven. Kappaleen sävelsi yhtyeen laulaja Michael Poulsen sekä kitaristi Thomas Bredahl. Poulsen kirjoitti kappaleen isälleen, joka kuoli vuonna 2008.
Kappaleen musiikkivideo julkaistiin vuonna 2010 ja se sisältää Saksan Rock am Ring -festivaalilla kuvattua materiaalia.
Delio Rossi

| 0 | 1 | 2 |
| --- | --- | --- |

Henkilötiedot
Syntymäaika: 26. marraskuuta 1960 (ikä 63)
Syntymäpaikka: Rimini, Emilia-Romagna, Italia
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1978–1980 1980–1981 1981–1987 1987–1988 1988–1989 |  Forlimpopoli  AC Cattolica Calcio  US Foggia  Vis Pesaro  Fidelis Andria | 54 (2) 29 (3) 127 (3) 22 (0) 15 (0) |
Valmennusura
1990–1991 1991–1993 1993–1995 1995–1996 1996–1997 1997–1999 1999–2000 2000, 2001 2002–2004 2004–2005 2005–2009 2009–2011 2011 2011–2012 2012–2013 2015 2017–2018 2019 2020:  Torremaggiore   US Foggia Juniorit   Salernitana Calcio   US Foggia   Pescara Calcio   Salernitana Calcio   Genoa CFC   Pescara Calcio   US Lecce   Atalanta BC   SS Lazio  US Città di Palermo  US Città di Palermo   ACF Fiorentina  UC Sampdoria  Bologna FC  Levski Sofia  US Città di Palermo  Ascoli
 Seurajoukkueuran tilastot kattavat vain kansalliset sarjat.
Delio Rossi (s. 26. marraskuuta 1960) on italialainen jalkapallovalmentaja ja entinen pelaaja.
Ura pelaajana

Rossin pelaajaura jäi varsin vaatimattomaksi. Suurimmat hetkensä hän koki US Foggiassa 1981–1983 pelatessaan Serie B:ssä. Hän lopetti aktiiviuransa suhteellisen nuorena vuonna 1989.
Ura valmentajana > Meriitit valmentajana

Italian cup: 2009
Hopeaa: 2011
Erzurum

| Erzurum |
| --- | --- |

 Erzurum
 Koordinaatit: 39°54′N, 41°16′E 
Valtio:  Turkki
Maakunta:  Erzurumin maakunta
Hallinto:  
 – pormestari:  Mehmet Sekmen
Väkiluku (2006):  433 178
Infobox OKVirheellinen NIMI-arvo: 
Erzurum (muinainen Theodosiopolis, armeniaksi Karin) on Erzurumin maakunnan pääkaupunki Turkin itäosassa, Anatolian ylängöllä. Vuonna 2006 siellä arvioitiin asuvan 433 178 asukasta. Erzurum sijaitsee Ankarasta Iraniin kulkevan väylän varrella; se on ollut muinaisista ajoista alkaen karavaanien pysähdyspaikka; nykyisin rautatie ja Baku–Tbilisi–Ceyhan-öljyputki kulkevat sen kautta.
Ennen armenialaisten kansanmurhaa ja ensimmäistä maailmansotaa iso osa kaupungin asukkaista oli etnisiä armenialaisia.[lähde? ] Armenialaisten todellisesta osuudesta kiistellään.
Kaupungissa vallitsee todellinen mannerilmasto: tammikuun keskimääräinen alin lämpötila on –13,4 °C, heinäkuun keskimääräinen ylin 26,8 °C, ja yli kolmenkymmenen asteen pakkasia sekä sakeita lumisateita esiintyy joka talvi. Kaupungissa on talviurheilukeskuksia, ja se haaveili jopa järjestävänsä talviolympialaiset 2014. Kansallinen olympiakomitea kuitenkin tyrmäsi ajatuksen puutteellisen infrastruktuurin takia.
Kylmän sodan aikana Erzurum oli Naton kaakkoisin lentotukikohta.
Kaupungin yliopisto on saanut nimensä Ataturkin mukaan. Se aloitti toimintansa 1954. Nykyisin siellä on 42 000 opiskelijaa.
Aiheesta muualla

Kuvia tai muita tiedostoja aiheesta Erzurum Wikimedia Commonsissa
Espanjanrusakko

| Espanjanrusakko |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jäniseläimet Lagomorpha
Heimo::  Jänikset Leporidae
Suku::  Jänikset Lepus
Laji::  castroviejoi
Kaksiosainen nimi
 Lepus castroviejoi  Palacios, 1977 

Katso myös
   Espanjanrusakko Wikispeciesissä   Espanjanrusakko Commonsissa 
Infobox OKNimi-testi OKIUCN-testi OK: 
Espanjanrusakko (Lepus castroviejoi) on keskikokoinen jänislaji. Sitä tavataan vain Pohjois-Espanjassa Cantabrianvuorilla.
Espanjanrusakko painaa noin 2,9 kiloa.
Fernando Távora

Fernando Luís Cardoso Meneses de Tavares e Távora (25. elokuuta 1923 Porto – 3. syyskuuta 2005 Matosinhos) oli portugalilainen arkkitehti ja portolaisen koulukunnan perustaja. Hän opiskeli Portossa ja Coimbrassa. Távoran entisiä oppilaita ovat muiden muassa Álvaro Siza Vieira ja Eduardo Souto de Moura.
Távoralla oli kunniatohtorin arvonimi Coimbran yliopistossa.
Távora suunnitteli esimerkiksi Casa da Rua Novan Guimarãesissa, Cedron ala-asteen Vila Nova de Gaiassa ja Casa dos 24:n Portossa.
Fentolamiini

| --- | --- |

Fentolamiini
Systemaattinen (IUPAC) nimi
3-[N-(4,5-dihydro-1H-imidatsol-2-yylimetyyli)-4-metyylianilino]fenoli
Tunnisteet
CAS-numero: 50-60-2
ATC-koodi: C04AB01
PubChem CID: 5775
DrugBank: DB00692
Kemialliset tiedot
Kaava: C17H19N3O 
Moolimassa: 281,352 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 174,5 °C
Farmakokineettiset tiedot
Hyötyosuus:  ?
Metabolia: Hepaattinen
Puoliintumisaika: 19 minuuttia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Intramuskulaarinen, intravenoosi
Fentolamiini on lääkeaine, jota käytetään feokromosytooman akuutin hypertensiivisen kriisin hoitoon. Sitä annetaan tässä tarkoituksessa yleensä suonensisäisesti. Se on vaikutusmekanismiltaan alfasalpaaja. Sitä myös käytetään siittimeen ruiskutettuna yhdessä muiden lääkkeiden kanssa erektiohäiriön hoitoon, kun suun kautta otettavia lääkkeitä, kuten sildenafiiliä ei voida käyttää tai ne eivät tehoa.
Aiheesta muualla

PubChem: Phentolamine (englanniksi)
Human Metabolome Database (HMDB): Phentolamine (englanniksi)
DrugBank: Phentolamine (englanniksi)
Kyoto Encyclopedia of Genes and Genomes (KEGG): Phentolamine (englanniksi)
Espanjanpihta

| Espanjanpihta |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Suku::  Pihdat Abies
Laji::  pinsapo
Kaksiosainen nimi
 Abies pinsapo  Boiss. 
 Espanjanpihdan levinneisyys, alalaji pinsapo vihreällä ja alalaji marocana ruskealla.
Katso myös
   Espanjanpihta Wikispeciesissä   Espanjanpihta Commonsissa 
Infobox OKNimi-testi OKIUCN-testi OK: 
Espanjanpihta (Abies pinsapo) on mäntykasvien heimoon ja pihtojen sukuun kuuluva ikivihreä havupuu, jota tavataan Espanjassa ja Marokossa. Lajin kuvasi tieteelle sveitsiläinen kasvitieteilijä Pierre Edmond Boissier vuonna 1837.
Espanjanpihdan neulasia.
Espanjanpihta kasvaa 20–30 metriä korkeaksi, ja sen runko voi olla halkaisijaltaan jopa 150 senttimetriä. Sen kalpean sinivihreät, neulasmaiset lehdet ovat 1,5–2 senttimetriä pitkiä, ja niissä on molemmin puolin leveitä, vaaleita vaharaitoja. Espanjanpihdan kävyt ovat 9–18 senttimetriä pitkiä. Kypsyttyään ne hajoavat vapauttaen siemenet ilmaan.
Espanjanpihtaa esiintyy luonnonvaraisena eteläisessä Espanjassa 900–1 600 metrin korkeudella Grazaleman vuoristossa Cádizin maakunnassa sekä Bermejan ja Las Nievesin vuoristoissa Málagan maakunnassa. Marokossa sitä esiintyy Rifin vuoristoalueella pääasiassa 1 400–1 800 metrin korkeudessa. Lajin kasvupaikat Espanjassa ja Marokossa ovat pieniä.
Espanjassa lajia uhkaa metsäpalot sekä tuholaiset ja taudit, jotka ovat todennäköisempiä kuivina vuosina. Marokossa espanjanpihtaa uhkaa metsäpalojen lisäksi elinympäristöjen tuhoutuminen. Kansainvälisessä uhanalaisluokituksessa espanjanpihta on luokiteltu erittäin uhanalaiseksi.
Draculan kosto

| Draculan kosto> Dracula A.D. 1972 |
| --- | --- |

Ohjaaja:  Alan Gibson
Käsikirjoittaja:  Don Houghton
Perustuu:  Bram Stokerin hahmoihin
Tuottaja:  Josephine Douglas Michael Carreras
Säveltäjä:  Mike Vickers
Kuvaaja:  Dick Bush
Leikkaaja:  James Needs
Pääosat:  Christopher Lee Peter Cushing
Valmistustiedot
Valmistusmaa:  Britannia
Tuotantoyhtiö:  Hammer Film Productions
Levittäjä:  Columbia Pictures
Ensi-ilta:  Britannia 28. syyskuuta 1972
Kesto:  96 minuuttia
Alkuperäiskieli:  englanti, latina
Edeltäjä:  Vampyyrin arvet
Seuraaja:  Dracula elää ja voi hyvin
Aiheesta muualla
IMDb 
Elonet
AllMovie
Infobox OKNimi-testi OK: 
Draculan kosto (engl. Dracula A.D. 1972) on vuonna 1972 ensi-iltansa saanut Alan Gibsonin ohjaama brittiläinen kauhuelokuva, jonka pääosissa ovat Christopher Lee kreivi Draculana ja Peter Cushing van Helsinginä. Elokuva on Hammer Film Productionsin tuottama. Draculan koston tarina on siirretty muista Hammerin Dracula-elokuvista poiketen 1970-luvulle.
Draculan kosto on kuudes Hammerin Dracula-elokuva ja viides, jossa Christopher Lee on pääosassa kreivi Draculana. Draculan kosto -elokuva on myös Peter Cushingin paluu van Helsingin rooliin ensimmäistä kertaa kahteentoista vuoteen. Hän viimeksi näytteli van Helsingiä vuonna 1960 ilmestyneessä The Brides of Dracula. Draculan kostossa myös Lee ja Cushing näyttelevät ensimmäistä kertaa neljääntoista vuoteen samassa elokuvassa Draculaa ja van Helsingiä; viimeksi vuonna 1958 ilmestyneessä ensimmäisessä Draculassa.
Draculan kostoa seurasi seuraavana vuonna ilmestynyt Dracula elää ja voi hyvin, johon Lee ja Cushing palasivat Draculana ja van Helsinginä 1970-luvun Lontooseen.Dracula elää ja voi hyvin -elokuvassa Lee tekee viimeisen Hammer-Dracula-roolinsa. Dracula elää ja voi hyvin on Hammerin Dracula-sarjan toiseksi viimeinen elokuva, jota seurasi vuonna 1974 ilmestynyt Seitsemän vampyyrin legenda. Viimeiseen elokuvaan Cushing palasi van Helsinginä, mutta Draculan rooliin astui John Forbes-Robertson.
Juoni

Kreivi Dracula (Christopher Lee) ja Lawrence van Helsing (Peter Cushing) ottavat yhteen Lontoossa vuonna 1872. Dracula tuhoutuu tuhkaksi, mutta kamppailu koituu myös van Helsingin kohtaloksi. Taistelua sivusta seurannut henkilö ottaa talteen Draculan sormuksen sekä tämän tuhkaa. Sata vuotta kuluu.
Vuonna 1972 Lontoon Chelsean hippinuoriso haluaa piristystä elämäänsä ja päättää pitää mustan messun hylätyssä kirkossa ja herättää Dracula henkiin. Joukkoon kuuluu myös Lawrence van Helsingin jälkeläinen Jessica van Helsing (Stephanie Beacham), jonka kreivi haluaa tuhota.
Näyttelijät

| 0 | 1 | 2 |
| --- | --- | --- |
|  Christopher Lee  | … |  Kreivi Dracula   |
|  Peter Cushing  | … |  Lorrimer van Helsing / Lawrence van Helsing   |
|  Stephanie Beacham  | … |  Jessica van Helsing   |
|  Christopher Neame  | … |  Johnny Alucard   |
|  Michael Coles  | … |  Komisario Murray   |
|  Marsha Hunt  | … |  Gaynor Keating   |
|  Caroline Munro  | … |  Laura Bellows   |
|  Janet Key  | … |  Anna Bryant   |
|  William Ellis  | … |  Joe Mitcham   |
|  Philip Miller  | … |  Bob   |
|  Michael Kitchen  | … |  Greg   |
|  Constance Luttrell  | … |  Rouva Donnelly   |
|  Michael Daly  | … |  Charles   |
Tuotanto

Elokuvan käsikirjoitti Don Houghton ja tuotti Josephine Douglas ja Michael Carreras. Mike Vickers sävelsi elokuvaan musiikin.
Draculan koston kuvaukset alkoivat syyskuussa vuonna 1971 ja sitä kuvattiin Englannin Hertfordshiressä ja Lontoon Chelseassa. Elokuvan työnimiä olivat Dracula Chases the Mini Girls, Dracula Chelsea '72 ja Dracula '72.
Vastaanotto ja julkaisu

Draculan kosto sai ilmestyessään sekalaisista huonoihin arvosteluja. Chicago Sun-Timesin Roger Ebert antoi elokuvalle vain yhden tähden neljästä. Elokuvalla on Rotten Tomatoes -sivustolla 25 prosentin "mätä"-arvosana, joka perustuu kahdeksaan arvosteluun..
Draculan kosto sai ensi-iltansa Tanskassa 26. kesäkuuta  1972. Elokuva julkaistiin Länsi-Saksassa 30. kesäkuuta, Itävallassa elokuussa ja Ruotsissa 28. elokuuta ennen kuin Draculan kosto sai kotimaan ensi-illan Isossa-Britanniassa 28. syyskuuta  1972.Columbia-Warner Distributors toimi elokuvan levittäjänä Britanniassa.
Draculan kosto ei päässyt Suomessa teatterilevitykseen, sillä Valtion elokuvatarkastamo määräsi sille ikärajan KK (Kokonaan kielletty) (perusteluilla "raaistava sekä omiaan kauhua herättämällä vaikuttamaan mielenterveyttä vahingoittavasti"), joten elokuvaa ei saanut Suomessa laillisesti näyttää eikä levittää. Täyskielto raukesi vasta vuoden 2001 alusta kuvaohjelmien tarkastusta koskevan lakimuutoksen tultua voimaan, mutta  elokuva esitettiin Suomessa televisiossa 27. kesäkuuta 1990, .
Soundtrack

Elokuvan soundtrack julkaistiin 4. toukokuuta 2009. Soundtrackeja julkaistiin 1 500 kappaletta.
| Raita | Kappale | Kesto | Säveltäjä |
| --- | --- | --- | --- |
| 1. | “Warner Bros. Logo (Theme from Dracula)” | 0:09 | Mike Vickers |
| 2. | “Prologue / Hyde Park 1872” | 4:28 | Mike Vickers |
| 3. | “Main Theme: Dracula A.D. 1972” | 2:04 | Mike Vickers |
| 4. | “Johnny Looks at Ring / Legend of Dracula” | 1:01 | Mike Vickers |
| 5. | “Devil's Circle Music” | 3:52 | Mike Vickers |
| 6. | “Baptism by Blood” | 5:18 | Mike Vickers |
| 7. | “Dracula Rising / The Blood Ritual / Laura Screams” | 2:37 | Mike Vickers |
| 8. | “Dracula Returns / Dracula Bites Laura” | 2:55 | Mike Vickers |
| 9. | “Alucard = Dracula / Not the One! / Give Me the Power!” | 4:15 | Mike Vickers |
| 10. | “Dumping the Body / Van Helsing Prepares / Jessica Walks Into the Trap” | 2:09 | Mike Vickers |
| 11. | “Van Helsing Heads to the Club” | 1:35 | Mike Vickers |
| 12. | “Van Helsing Confronts Johnny / Johnny's Ignoble Death Scene” | 3:56 | Mike Vickers |
| 13. | “Johnny Be Really Dead! / Van Helsing at the Church / Van Helsing Confronts Dracula / Rest in Final Peace / Main Theme: Dracula A.D. 1972 (Reprise)” | 11:50 | Mike Vickers |
Soundtrack > Bonusraidat

| Raita | Kappale | Kesto | Säveltäjä |
| --- | --- | --- | --- |
| 1. | “You Better Come Through for Me” | 3:29 | Stoneground |
| 2. | “Alligator Man” | 3:29 | Stoneground |

Kokonaiskesto: 53:07
DVD-julkaisut

Draculan kosto julkaistiin DVD:lle vuonna 2005 Isossa-Britanniassa, Yhdysvalloissa ja Saksassa. Suomessa elokuva julkaistiin DVD:lle 28. lokakuuta 2005.
Elokuva on julkaistu 6. marraskuuta 2007 Dracula-elokuvien Dracula, Dracula on noussut haudastaan ja Dracula, paholaisen lähettiläs yhdessä neljän osan DVD-julkaisussa.